Hindistonda “Su-30” qiruvchi samolyoti falokatga uchradi

Hindiston Harbiy-havo kuchlariga tegishli Rossiyaning “Su-30MKI” qiruvchi samolyoti mamlakat sharqidagi Assam shtatida falokatga uchradi. Bu haqda Telegram’dagi “Voenniy osvedomitel” kanalida xabar berildi.

Ta’kidlanishicha, samolyot havoda mashq o‘tkazayotgan bo‘lgan. Ayni vaqtda ko‘ngilsiz hodisa nima sababdan yuz bergani noma’lum. Samolyot bortida bo‘lgan ikki uchuvchi muvaffaqiyatli katapulta qilishga ulgurib qolgan.
2016-yili “Su-30”ning modernizatsiyasi Hindiston armiyasi uchun 7—8 milliard dollarga tushishi ma’lum qilingandi.
Ko‘p funksiyali “Su-30MKI” qiruvchi samolyoti Ikrutskdagi “Irkut” aviazavodida ishlab chiqariladi.